text: न्यायाधीश गुप्ता ने जमानत याचिका स्वीकार करते हुए स्पष्ट किया कि यदि जरवाल ने स्वयं अथवा किसी अन्य के माध्यम से अंशु प्रकाश के कानूनी रूप से किए जा रहे कामकाज में बाधा पहुंचाई अथवा उन्हें प्रताड़ित किया तो मुख्य सचिव और दिल्ली पुलिस जमानत रद्द कराने के आग्रह के लिए पात्र होंगे। न्यायालय ने जरवाल को यह भी चेतावनी दी है कि वह किसी भी तरह से गवाहों को प्रभावित करने अथवा साक्ष्यों के साथ छेड़छाड़ करने का प्रयास नहीं करेंगे।